CELEX: 52017PC0635
Language: sk
Date: 2017-11-03
Title: Návrh ROZHODNUTIE RADY o pozícii, ktorá sa má v mene Európskej únie zaujať v ministerskej rade zriadenej podľa Zmluvy o založení Dopravného spoločenstva

EURÓPSKA KOMISIA
            V Bruseli3. 11. 2017
            COM(2017) 635 final
            2017/0278(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie zaujať v ministerskej rade zriadenej podľa Zmluvy o založení Dopravného spoločenstva
            
               
         
         
            
               DÔVODOVÁ SPRÁVA
            
            
               1.PREDMET NÁVRHU
            
            
               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Európskej únie v ministerskej rade zriadenej podľa Zmluvy o založení Dopravného spoločenstva v súvislosti s plánovaným prijatím rozhodnutia o sídle stáleho sekretariátu Dopravného spoločenstva („sekretariát“).
            
            
               2.KONTEXT NÁVRHU
            
            
               2.1Zmluva o založení Dopravného spoločenstva
            
            
               Anglickú jazykovú verziu Zmluvy o založení Dopravného spoločenstva so stranami západného Balkánu [Albánskom, Bosnou a Hercegovinou, Kosovom
                  1* (ďalej len „Kosovo“), bývalou Juhoslovanskou republikou Macedónsko, Čiernou Horou a Srbskom] podpísali všetky strany okrem Bosny a Hercegoviny v rámci samitu Západobalkánskej šestky, ktorý sa konal 12. júla 2017 v Terste, pričom Bosna a Hercegovina ju podpísala 18. septembra 2017 v Bruseli. Ostatné jazykové verzie Zmluvy o založení Dopravného spoločenstva strany podpísali 9. októbra 2017. Zmluva o založení Dopravného spoločenstva sa po podpísaní predbežne vykonáva v súlade s jej článkom 41 ods. 3. Pokiaľ ide o Úniu, predbežné vykonávanie sa stanovuje v rozhodnutí Rady o podpísaní, v mene Európskej únie, a predbežnom vykonávaní zmluvy o založení Dopravného spoločenstva
                  2
               .
            
            
               Európska únia je stranou Zmluvy o založení Dopravného spoločenstva.
            
            
               2.2Ministerská rada
            
            
               
                  Ministerská rada je zriadená zriadila článkom 21 Zmluvy o založení Dopravného spoločenstva s cieľom zabezpečiť splnenie cieľov stanovených v tejto zmluve. Plní tieto úlohy:
               
            
            
               –a) stanovuje všeobecné politické usmernenia;
            
            
               –b) preskúmava pokrok vo vykonávaní Zmluvy o založení Dopravného spoločenstva, a to vrátane opatrení v nadväznosti na návrhy predložené sociálnym fórom;
            
            
               –c) vydáva stanoviská k vymenovaniu riaditeľa sekretariátu; a
            
            
               –d) rozhoduje o sídle sekretariátu.
            
            
               
                  Ministerská rada je zložená z jedného zástupcu za každú zmluvnú stranu. Všetky členské štáty EÚ majú možnosť účasti v úlohe pozorovateľa. Ak sa neustanovuje inak, rozhoduje na základe konsenzu.
               
            
            
               2.3Pripravovaný akt ministerskej rady
            
            
               
                  Ministerská rada má na prvom zasadnutí prijať rozhodnutie o sídle sekretariátu zriadeného podľa článku 28 Zmluvy o založení Dopravného spoločenstva. Toto rozhodnutie bude mať zásadný význam pre včasné vykonávanie Zmluvy o založení Dopravného spoločenstva.
               
               
                  Rozhodnutie o sídle sekretariátu je prvým dôležitým krokom v účinnom vykonávaní Zmluvy o založení Dopravného spoločenstva. Sekretariát bude zohrávať kľúčovú úlohu pri podpore vykonávania Zmluvy o založení Dopravného spoločenstva a je nevyhnutné, aby mohol byť čoskoro plne funkčný. Po predbežnej politickej dohode všetkých regionálnych partnerov a na základe súhlasu Európskej únie ministerská rada pravdepodobne dosiahne požadovaný konsenzus v súlade s článkom 21 písm. d) Zmluvy o založení Dopravného spoločenstva, pokiaľ ide o sídlo sekretariátu, ktorým bude Belehrad. 
               
               
                  Pripravované rozhodnutie bude právne záväzné pre strany podľa článku 21 písm. d) Zmluvy o založení Dopravného spoločenstva, podľa ktorého ministerská rada „rozhoduje“ o sídle sekretariátu.
               
            
            
               3.POZÍCIA, KTORÁ SA MÁ ZAUJAŤ V MENE ÚNIE
            
         
         
            
               Navrhuje sa podporiť Belehrad ako sídlo stáleho sekretariátu. Tento výber vo veľkou miere podporili juhovýchodoeurópske strany, pričom Belehrad, ktorý sa nachádza na území jednej z týchto strán, môže prispieť k úspešnému vykonávaniu Zmluvy o založení Dopravného spoločenstva.
            
            
               V tejto súvislosti treba pripomenúť, že táto zmluva je jedným z prvkov, ktoré môžu posilniť regionálnu spoluprácu na západnom Balkáne, ako sa to bližšie objasňuje v návrhu Komisie na rozhodnutie Rady o podpísaní Zmluvy o založení Dopravného spoločenstva [COM(2017) 324 final, časť „Všeobecný kontext“].
            
            
               V súlade s článkom 21 písm. d) Zmluvy o založení Dopravného spoločenstva rozhoduje ministerská rada na základe konsenzu o sídle sekretariátu. Únia je stranou Zmluvy o založení Dopravného spoločenstva, preto je potrebná jej pozícia.
            
            
               4.PRÁVNY ZÁKLAD
            
            
               4.1Procesnoprávny základ
            
            
               4.1.1 Zásady
            
            
               
                  V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia Rady, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.
               
               
                  Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                     3
                  .
               
            
            
               4.1.2 Uplatnenie na tento prípad
            
            
               Ministerská rada je orgán zriadený dohodou, konkrétne Zmluvou o založení Dopravného spoločenstva.
            
            
               Akt, na prijatie ktorého sa ministerská rada vyzýva, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 21 písm. d) Zmluvy o založení Dopravného spoločenstva.
            
            
               Pripravovaný akt nedopĺňa ani nemení inštitucionálny rámec danej dohody.
            
            
               Procesnoprávnym základom navrhovaného rozhodnutia je preto článok 218 ods. 9 ZFEÚ.
            
            
               4.2Hmotnoprávny základ
            
            
               4.2.1.Zásady
            
            
               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.
            
            
               Ak pripravovaný akt sleduje viacero cieľov zároveň alebo obsahuje viacero zložiek, ktoré sú nerozlučne spojené bez toho, aby jeden cieľ alebo zložka boli oproti ostatným vedľajšie, hmotnoprávny základ rozhodnutia podľa článku 218 ods. 9 ZFEÚ bude musieť výnimočne zahŕňať viaceré zodpovedajúce právne základy.
            
            
               4.2.2.Uplatnenie na tento prípad
            
            
               Pripravovaný akt týkajúci sa sídla sekretariátu je organizačnej povahy a je ako taký nevyhnutný na riadne fungovanie Zmluvy o Dopravnom spoločenstve. Zmluva o Dopravnom spoločenstve sleduje ciele a má zložky v oblasti cestnej, železničnej a vnútrozemskej vodnej dopravy, čiže druhov dopravy, na ktoré sa vzťahuje článok 91 ZFEÚ, ako aj v oblasti námornej dopravy, čo je druh dopravy, na ktorý sa vzťahuje článok 100 ods. 2 ZFEÚ. Vzhľadom na svoj horizontálny charakter sa pripravovaný akt vzťahuje na všetky tieto prvky. Všetky tieto prvky sú nerozlučne spojené bez toho, aby jeden bol oproti ostatným vedľajší.
            
            
               
                  Hmotnoprávny základ navrhovaného rozhodnutia preto obsahuje tieto ustanovenia: článok 91 a článok 100 ods. 2 ZFEÚ.
               
            
         
         
            
               
                  4.3
                        Záver
               
               
                  Právnym základom navrhovaného rozhodnutia by mal byť článok 91 a článok 100 ods. 2 ZFEÚ v spojení s článkom 218 ods. 9 ZFEÚ.
               
               
            
            
               
            
               2017/0278 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má v mene Európskej únie zaujať v ministerskej rade zriadenej podľa Zmluvy o založení Dopravného spoločenstva
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 91 a článok 100 ods. 2 v spojení s článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)Únia podpísala Zmluvu o založení Dopravného spoločenstva v súlade s rozhodnutím Rady 
                  4
               .
            
            
               (2)V súlade s článkom 41 ods. 3 Zmluvy o založení Dopravného spoločenstva sa táto zmluva predbežne vykonáva od [XXX] medzi Európskou úniou a XXX.
            
            
               (3)V súlade s článkom 21 písm. d) Zmluvy o založení Dopravného spoločenstva rozhoduje ministerská rada o sídle sekretariátu.
            
            
               (4)Je vhodné stanoviť pozíciu, ktorá sa má v mene Únie zaujať v ministerskej rade, pretože rozhodnutie o sídle stáleho sekretariátu bude pre Úniu záväzné.
            
            
               (5)Je vhodné podporiť Belehrad ako sídlo stáleho sekretariátu. Tento výber vo veľkej miere podporili juhovýchodoeurópske strany, pričom Belehrad, ktorý sa nachádza na území jednej z týchto strán, môže prispieť k úspešnému vykonávaniu Zmluvy o zriadení Dopravného spoločenstva,
            
            
               PRIJALA TOTO ROZHODNUTIE: 
            
            
               Článok 1
            
            
               Pozícia, ktorá sa má zaujať v mene Únie na prvom zasadnutí ministerskej rady, vychádza z návrhu rozhodnutia ministerskej rady pripojeného k tomuto rozhodnutiu.
            
         
         
            
            
               Malé zmeny v návrhu rozhodnutia môžu schváliť zástupcovia Únie v ministerskej rade bez ďalšieho rozhodnutia Rady.
            
            
               Článok 2
            
            
               Toto rozhodnutie je určené Komisii.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  *Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.
               
               
                  
                     (2)
                  CSST/2017/10301, http://register.consilium.europa.eu/content/out?lang=en&typ=SET&i=ADV&RESULTSET=1&DOC_ID=10301/17|10301/*/17&DOC_LANCD=FR&ROWSPP=25&NRROWS=500&ORDERBY=DOC_DATE+DESC
               
               
                  
                     (3)
                  Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, odseky 61 až 64. 
               
               
                  
                     (4)
                  Ú. v. EÚ L , , s. .
               
            
      
    ---documentbreak--- 
      
         
               EURÓPSKA KOMISIA
            V Bruseli3. 11. 2017
            COM(2017) 635 final
            PRÍLOHA
            k
            rozhodnutiu Rady
            o pozícii, ktorá sa má v mene Európskej únie zaujať v ministerskej rade zriadenej podľa Zmluvy o založení Dopravného spoločenstva
            
               
         
         
            
               PRÍLOHA
            
            
               [Tento návrh aktu je pripojený k rozhodnutiu Rady]
            
            
               NÁVRH ROZHODNUTIA č. 2017/1
            
            
               MINISTERSKEJ RADY DOPRAVNÉHO SPOLOČENSTVA
            
            
            
               D/2017/1/MC-TC z … 2017: o sídle stáleho sekretariátu Dopravného spoločenstva
            
            
            
               MINISTERSKÁ RADA DOPRAVNÉHO SPOLOČENSTVA,
            
            
               so zreteľom na Zmluvu o založení Dopravného spoločenstva, a najmä na jej článok 21 písm. d),
            
            
            
               ROZHODLA TAKTO:
            
            
               Jediný článok
            
            
               Stály sekretariát Dopravného spoločenstva má svoje sídlo v Belehrade.
            
            
            
               V [Bruseli] … 2017.
            
            
            
               Za ministerskú radu
            
            
               ……………………………